Hellenica Oxyrhynchia
Hellenica Oxyrhynchia sunt opus historicum ab auctore Graeco anonymo prima parte quarti saeculi a.C.n. compositum et in papyris Aegyptiacis secundi saeculi p.C. tantummodo fragmentatim servatum. Continuationem Thucydidis Historiarum fuisse constat. Cuius merita litteraria tenuia videri possunt quia ieiune, non rhetorice scribebat nec orationes referebat sed historicus non minoris fidei quam ipse Thucydides a peritis existimatur. Certe Ephorus in historia universali illo fonte potius quam Xenophonte utebatur ut apparet ex libro quarto decimo Bibliothecae Diodori Siculi qui Ephorum sequebatur. Nam Hellenica Oxyrhyncia ad historiam eorundem annorum pertinent quam primi libri Hellenicorum Xenophonteorum, a quibus nomen duxerunt.

Multa nomina proposita quae huic ignoto scriptori darenturː Cratippos, Theopompus, Ephorus, Androtion, Daemachus... a variis eruditis qui cogentibus argumentis carebant. Cratippos tamen  a multis praefertur. Fragmenta servata haec referuntː proelium navale ad Notium (407/6 a.C.n.), bellum navale inter Cononem et Spartanos, dissensiones inter Thebanos et Phocides, Foedus Boeoticum, expeditionem regis Agesilai II in Asiam (395 a.C.n.). Fortasse cum Pace Antalcidae desinebat (387 a.C.n.).

Notae

Plura legere si cupis 
 Eugène Cavaignac, "L'Histoire grecque de Théopompe", Revue des Études Grecques, 1912ː 129-157
 "Note sur l'histoire grecque de Théopompe", ibid. 1913ː 75-76 
Paul Goukowsky et Christophe Feyel (2019), Le profil d'une ombre. Etudes sur les Helléniques d'Oxyrhynchos,, Nancy, ADRA.
  (2020). Les Helléniques d'Oxyrhynchos complément d'enquête : le cadre historique à travers les textes anciens parallèles, Nancy, ADRA (Etudes anciennes; 74)
 Occhipinti, E. (2016). The Hellenica Oxyrhynchia and Historiography. New Research Perspectives. Leiden-Boston, Brill. ISBN 9789004325715. Recensio critica Nonnullae paginae apud Guglum librorum
 Le "Elleniche di Ossirinco" a cinquanta anni dalla pubblicazione dei Frammenti fiorentini, 1949-1999 : atti del Convegno tenutosi a Firenze..., La Spezia : Agora, 2001.
 Bruce, I. A. F. (2007). An Historical Commentary on the Hellenica Oxyrhynchia. Cambridge, Cambridge University Press. ISBN 978-0-521-03412-8. Recensio critica Altera recensio critica
 McKechnie, Paul (1988). Hellenica Oxyrhynchia. Warminster, Aris & Phillips. ISBN 0-85668-358-2.

Nexus externi 
Fragmenta Anglice a Paulo McKechnie versa
Litterae Graecae antiquae
Libri historici
Graeciae scripta
Scripta saeculo 4 a.C.n.